Държавен вестник, бр. 72, 2014 г., стр. 45

БРОЙ  72	
Д Ъ Р Ж А В Е Н  В Е С Т Н И К 	
СТР.  45  
ДЪРЖАВНИ ВЕДОМСТВА,
УЧРЕЖДЕНИЯ И ОБЩИНИ
ДЪРЖАВНА КОМИСИЯ 
ЗА ЕНЕРГИЙНО И ВОДНО 
РЕГУЛИРАНЕ
МЕТОДИКА 
за определяне на цени за достъп и пренос на 
природен газ през газопреносните мрежи, соб­
ственост на „Булгартрансгаз“ – ЕАД 
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С тази методика се определят усло­
вията и редът за образуване на цените за достъп 
и пренос на природен газ през националната 
газопреносна мрежа и по газопреносната мрежа 
за транзитен пренос, собственост на „Булгар­
трансгаз“ – ЕАД, вкл.:
1. модел за определяне на цените по входни 
точки/зони и изходни точки/зони и по предос­
тавяни услуги;
2. определяне на тарифи и тарифни структури;
3. начинът за образуване на цените при регу­
лиране чрез метода „горна граница на приходи“;
4. основните изисквания и елементи за об­
разуване на цените;
5. механизъм за разпределение на разходите 
(респ. на необходимите приходи) по входни 
точки/зони и изходни точки/зони и по предос­
тавяни услуги;
6. редът за образуване и изменение на цените.
(2) Методиката се прилага по отношение 
на образуване на цените за достъп и пренос 
на природен газ през всяка от газопреносните 
мрежи, собственост на оператора „Булгартран­
сгаз“ – ЕАД, или през преносна система.
Чл. 2. (1) Целта на методиката е да гарантира 
определянето на цени поотделно за входните 
точки и за изходните точки, както и за устано­
вените ценови зони при спазване на следните 
принципи:
1. прозрачност при определяне на цените;
2. прилагане на цените по недискриминацио­
нен начин за ползвателите на съответните мрежи;
3. отчитане необходимостта от цялостност на 
мрежите и техните подобрения;
4. отразяване на ефективните разходи, необ­
ходими за предоставяне на услуги по пренос на 
природен газ; 
5. включване на икономически обоснована 
възвръщаемост върху съществуващите активи и 
новите инвестиции.
(2) Механизмът за разпределение на разходите 
(респ. на утвърдените необходими годишни при­
ходи) по входни точки/зони и изходни точки/зони 
осигурява формирането на недискриминационни 
цени, които отразяват разходите и подпомагат 
ефикасната търговия с природен газ и ефикас­
ното използване на газопреносните мрежи, като 
същевременно предотвратяват кръстосаното 
субсидиране между ползватели на мрежите.
Чл. 3. Цените за достъп и пренос на природен 
газ по газопреносни мрежи се образуват при 
спазване на принципите за ценово регулиране, 
регламентирани в Закона за енергетиката. 
Г л а в а  в т о р а
МОДЕЛ ЗА ОБРАЗУВАНЕ НА ЦЕНИТЕ
Чл. 4. (1) Цените за достъп и пренос по газо­
преносните мрежи се определят в съответствие с 
входно-изходен модел за достъп до газопреносните 
мрежи. За целите на прилагане на входно-изхо­
ден ценови модел двете мрежи, собственост на 
„Булгартрансгаз“ –  ЕАД, могат да се разглеждат 
като една обща преносна система. 
(2) При определянето на цените се взема 
предвид следното:
1. входните точки и изходните точки и ценовите 
зони, определени от оператора за съответната 
газопреносна мрежа или за преносната система;
2. цените за достъп и пренос се определят 
поотделно за входните точки/зони и изходните 
точки/зони на съответната преносна мрежа или 
на преносната система.
(3) Цените за всяка входна точка и за всяка 
изходна точка, както и за всяка ценова зона се 
определят от оператора по начина и при усло­
вията, определени в тази методика.
(4) При прилагане на входно-изходния модел 
могат да се сключват отделни и независими 
един от друг договори за използване на входен 
и изходен капацитет на газопреносните мрежи.
Чл. 5. (1) Операторът определя входните точки, 
изходните точки и ценовите зони за съответната 
преносна мрежа или за преносната система в 
зависимост от специфичните характеристики на 
мрежата/системата.
(2) Операторът публикува определените по 
ал. 1 входни точки, изходни точки и ценови зони 
на своята интернет страница.
(3) При промяна на определените за съот­
ветната газопреносна мрежа или за преносната 
система входни точки, изходни точки и ценови 
зони операторът е длъжен да публикува измене­
нието най-малко 1 месец преди влизане в сила на 
промяната. Всяко изменение на входните точки, 
изходните точки и ценовите зони за газопренос­
ната мрежа/система се прилага от началото на 
ценови период.
Г л а в а  т р е т а
НЕОБХОДИМИ ГОДИШНИ ПРИХОДИ
Раздел І 
Основни принципи 
Чл. 6. (1) Утвърдените необходими годишни 
приходи на оператора за всяка преносна мрежа 
или за преносната система покриват разходите на 
оператора, които са му необходими да осигури:
НЕОФИЦИАЛЕН РАЗДЕЛ